cyanic-selkie/wikianc huggingface dataset:
The Human Equation
The Human Equation on 25. toukokuuta 2004 julkaistu Ayreonin kuudes albumi. Albumilla on muiden Ayeronin levyjen tapaan paljon vierailevia muusikoita ja laulajia muista yhtyeistä jotka esittävät Arjen Anthony Lucassenin kirjoittamaa musiikkia, kuten James LaBrie (Dream Theater), Mikael Åkerfeldt (Opeth), Eric Clayton (Saviour Machine) ja Devin Townsend (Strapping Young Lad).
The Human Equation on tarina auto-onnettomuuden seurauksena koomaan joutuneesta miehestä, jonka tunteita ja muistoja käydään läpi kahdenkymmenen päivän aikana.
Kappalelista
CD 1
CD 2
Presidentinpalmut
Presidentinpalmut (Washingtonia) on kaksilajinen palmusuku, joka on kotoisin Yhdysvaltain lounais- ja Meksikon luoteisosista. Sukuun kuuluvat lajit bulevardipalmu (Washingtonia robusta) ja presidentinpalmu eli puistopresidentinpalmu (Washingtonia filifera). Lajeja voidaan kasvattaa huonekasveina.
Presidentinpalmu tarvitsee talvisin viileän paikan, joten paras paikka tälle palmulle on talvipuutarha tai jonkinlainen viherhuone. Presidentinpalmua voi lisätä vain siemenistä.
Sergei Valamolainen
thumb|right|Sergei Valamolainen kuvattuna 1800-luvun ikonissa. Pyhittäjä Sergei Valamolainen (Сергий Валаамский) on toinen Valamon luostarin perustajista yhdessä Pyhittäjä Herman Valamolaisen kanssa.
Perimätieto kertoo luostarin perustajan, kreikkalaisen Sergein saapuneen Bysantista Laatokan pohjoispuolelle, nykyisen Sortavalan tienoille, mistä hän siirtyi Valamon saarelle. Saari oli vanha uhrikeskus, jossa asui tietäjävanhuksia ja paikallisia velhoja.
Sergei asettui asumaan luoliin, saarnasi asukkaille evankeliumia ja kastoi ihmisiä kristityiksi. Näin pikkuhiljaa saarelle syntyi luostariyhteisö, johon liittyi myös karjalaissyntyinen Herman, joka jatkoi pyhittäjäisä Sergein työtä.
Suomen ortodoksinen kirkko kunnioittaa kumpaakin luostarin perustajaa sekä Sergei Valamolaista että Herman Valamolaista Karjalan valistajina ja pyhinä. Heidän muistopäiväänsä vietetään vuosittain kesäkuun 28. päivänä.
ULTRIX
ULTRIX on 32-bittisille VAX- ja MIPS-arkkitehtuureille kehitetty Unix-käyttöjärjestelmä. Käyttöjärjestelmän ensimmäinen versio on julkaistu myöhään vuonna 1983 tai aikaisin vuonna 1984. Käyttöjärjestelmä on Digital Equipment Corporationin kehittämä ja perustuu 4.2BSD-julkaisuun. Ikkunointijärjestelmänä on X Window System.
Käyttöjärjestelmän seuraaja oli 64-bittinen Digital Unix.
Valtimon vaakuna
thumb|150px|Valtimon vaakuna (1952-2019) Valtimon kunnanvaakuna on vuonna 2019 lakkautetun Valtimon kunnan vaakuna, joka on otettu käyttöön vuonna 1952. Se on saanut aiheensa Simon Affleckista, joka toimi veronkerääjänä isonvihan aikoihin nykyisen Pohjois-Karjalan alueella. Suomessa Simo Hurttana tunnettu Affleck sai nimensä pitämänsä suurikokoisen koiran mukaan. Hurtta saavutti maineen säälimättömänä veronkantajana, mitä vaakunassa edustaa seitsemän suden ympärille siroteltua kultarahaa.
Vaakunan selitys on ”punaisessa kentässä hopeinen kultavaruksinen susi pystyssä, saatteena seitsemän kultarahaa järjestettyinä 2 + 2 + 2 + 1”. Vaakunan on suunnitellut Olof Eriksson, ja se vahvistettiin käyttöön 23. helmikuuta 1952.
Joaquim Cruz
Joaquim Carvalho Cruz (s. 12. maaliskuuta 1963 Taguatinga) on brasilialainen keskimatkojen juoksija ja 800 metrin olympiavoittaja Los Angelesin kisoissa 1984.
Cruz syntyi metallityöläisen pojaksi Taguatingassa. Hän aloitti juoksemisen 13-vuotiaana ja osoittautui lahjakkaaksi. Vuonna 1981 hän juoksi 800 metrillä uuden nuorten maailmanennätysajan ja pääsi vuonna 1983 opiskelemaan Oregonin yliopistoon. Heti samana vuonna hän voitti 800 metrillä yliopistojen mestaruuden ja saavutti pronssia Helsingin MM-kilpailuissa.
Seuraavana vuonna Los Angelesissa pidetyissä olympiakisoissa Cruz oli yksi 800 metrin juoksun ennakkosuosikeista yhdessä maailmanennätysmies Sebastian Coen kanssa. Loppukilpailun viimeisessä kaarteessa Cruz aloitti kolmannelta paikalta loppukirin, juoksi kaikista ohi ja voitti olympiakultaa uudella olympiaennätysajalla 1.43,00. Olympialaisten jälkeen elokuussa 1984 Cruz juoksi Euroopassa useita huippuaikoja ja jäi Kölnin ajallaan 1.41,77 vain neljä sadasosasekuntia Coen maailmanennätyksestä.
Älä kokeile tätä kotona
Älä kokeile tätä kotona on norjalainen komedia-tositelevisiosarja. Norjan yleisradioyhtiö NRK:n tekemän sarjan ensimmäinen jakso näytettiin 6. tammikuuta 2011, ja siitä on tehty yhteensä kuusi tuotantokautta. Sarjan juontajat rikkovat erilaisia arjen kieltoja ja varoituksia ja ottavat selvää niiden taustalla olevista vaaroista. Sarjaa on Suomessa esittänyt Yle TV2.
Sarjan ensimmäisinä juontajina toimivat Per Olav Alvestad (kaudet 1–3) ja Rune Nilsson (kaudet 1–4), joita ovat seuranneet Torfinn Borkhus (kaudet 4–6) ja viimeisimpänä Marte Hedenstad (kaudet 5–6). Juontajien lisäksi myös räjähdeasiantuntija Roar ja kultakala Sveinung ovat esiintyneet sarjassa lukuisia kertoja.
Jokaisen kauden alussa juontajat saavat käyttöönsä omakotitalon, jossa ohjelma kuvataan. Vuosien aikana sarjassa on muun muassa ammuttu ilotulitteita sisätiloissa, täytetty kokonainen huone vedellä, räjäytetty asuntovaunu ja valmistettu olutta lämminvesivaraajassa. Tapaturmien ja onnettomuuksien varalta kuvauksissa on aina paikalla terveydenhuollon ja palokunnan edustajia. Jokainen kausi päättyy talon täydelliseen tuhoon viimeisessä jaksossa.
Jo ensimmäisen kauden aikana sarja sai kritiikkiä norjalaisilta turvallisuusviranomaisilta, joiden mukaan sarja yllytti esimerkiksi kotitekoisten pommien valmistamiseen ja räjähteiden huolimattomaan käsittelyyn. Jokaisessa jaksossa toistetuista moninaisista varoituksista huolimatta eräät psykologit olivat myös sitä mieltä, etteivät kaikki lapset välttämättä kykene ymmärtämään kaikkia sarjassa tehtyihin kokeisiin liittyviä vaaroja. Kritiikistä huolimatta sarja sai hyvän vastaanoton yleisöltä, ja ensimmäisen kauden jaksoja seurasi keskimäärin 672 000 katsojaa.
Sarjasta on tehty omia versioita Kanadassa, Saksassa, Tanskassa, Ruotsissa, Alankomaissa ja Puolassa.
Detroit 9000
Miramax julkaisi Quentin Tarantinon kehuman elokuvan videolla 25 vuotta ensi-illan jälkeen.
Juoni
Rudy Challengerin esittämän poliitikko Aubrey Hale Claytonin varainkeruujuhlien tuotto ryöstetään. Ryöstäjien saalis kohoaa 400 000 dollariin. Hupuissa esiintyneiden ryöstäjien ihonväriä arvuutellaan ja poliisia moititaan hitaudesta. Alex Roccon esittämä katu-uskottava valkoihoinen etsivä Danny Bassett saa parikseen Hari Rhodesin esittämän tummaihoisen koulutetun etsivä Jesse Williamsin.
Arvioita
Video-oppaassa vuodelta 1994 Sam Inkinen kutsuu elokuvaa veriseksi ja mitään uutta tarjoamattomaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Mataiur
thumb|250px|right|Mataiur Vrsnon kylän taustallaMataiur on Italian Alpeilla sijaitseva vuori. Mataiur-vuori on 1650 metriä korkea. 26. lokakuuta vuonna 1917 käydyssä Caporetton taistelussa Erwin Rommel valtasi Mataiurin 100 saksalaisen miehen voimin yli 9000 italialaiselta.
Lähteet
46.21222°N, 13.52917°W
Škoda Rapid (Intia)
Škoda Rapid on Škoda Auton vuosina 2011–2021 Intian markkinoille valmistama pieni sedan-korinen automalli, joka on uudelleennimetty Intiassa myytävä Volkswagen Vento (Polo Sedan). Nimestään huolimatta se on eri malli kuin Euroopassa myyty Škoda Rapid. Mallin seuraajaksi tuli Škoda Slavia.
Rapidin ulkonäkö eroaa Volkswagenista muun Škoda-malliston tyyliin muokatulla keulan ilmeellään (alkuperäinen keula muistuttaa läheisesti Fabia-mallia). Sisällä kojelauta on sama kuin Polossa, mutta ohjauspyörä, mittaristo, vaihteenvalitsin sekä ilmastoinnin ja audiojärjestelmän säätimet ovat muista Škoda-malleista lainattuja. vasen|pienoiskuva|Facelift-mallin Škoda Rapid. Mallivuodelle 2017 Rapid koki perusteellisen kasvojenkohotuksen, jossa sen ulkoasua muokattiin vastaamaan uutta Škoda-malliston ilmettä.
Mount Wilsonin observatorio
Mount Wilsonin observatorio on tähtitieteellinen observatorio Los Angelesin piirikunnassa Kaliforniassa Yhdysvalloissa. Observatorio sijaitsee Mount Wilsonilla, 1 742 metriä korkealla vuorella San Gabriel -vuoristossa lähellä Pasadenan kaupunkia koillisessa Los Angelesissa. Mount Wilsonilla on ollut observatorio vuodesta 1904 alkaen. Vuonna 1917 sinne saatiin 2,5-metrinen Hooker-peilikaukoputki, joka oli maailman suurin teleskooppi vuoteen 1948 asti.
250px|thumb|left|100 tuuman (2,5 metriä) peili matkalla ylös, 1917.
Mt. Wilsonin teleskoopilla on tärkeä asema astronomian, kosmologian ja koko nykyaikaisen maailmankuvan kehityksen historiassa. Juuri sillä tehtiin havainnot, jotka osoittivat muiden galaksien olemassaolon ja punasiirtymän.
Ensimmäinen havainto osoitti että maailmankaikkeus on miljoonia kertoja suurempi kun oli siihen mennessä ajateltu. Siihen mennessä oli tunnettu vain yksi galaksi: Linnunrata. Mt. Wilsonin teleskooppi oli ensimmäinen havaintolaite, jolla pystyttiin näkemään oman galaksimme ulkopuolelle. Tämä oli hankkeen alkuperäinen tarkoitus: George Ellery Hale käynnisti observatoriohankkeen koska hän oli asettanut henkilökohtaiseksi tavoitteekseen selvittää onko Linnunradan tuolla puolen mitään. Osoittautui, että siellä oli suurin osa maailmankaikkeudesta. Oman yötaivaamme tähdet ja Linnunrata kuuluvat vain yhteen miljardeista galakseista, joita avaruudessa on niin pitkälle kuin havaintokykymme yltää.
Toinen kuuluisa Edwin Hubblen tekemä havainto osoitti että maailmankaikkeus ei ole suuressa mittakaavassa muuttumaton, vaan että se laajenee. Tämä havainto oli ensimmäinen viite alkuräjähdyksen olemassaolosta: jos maailmankaikkeus kerran laajenee, kaiken aineen on aluksi täytynyt olla hyvin tiiviisti pakattuna pieneen tilaan.
Omana aikanaan observatorio oli uusinta huipputeknologiaa ja kehittynein koskaan rakennettu tieteellinen instrumentti. Projektista tuli malli kaikille myöhemmille observatorioprojekteille. Aikaisemmin observatoriot oli rakennettu yliopistojen tai muiden instituutioiden yhteyteen. Nyt lähtökohdaksi otettiin optimaalisen havaintopaikan valinta: korkealla vuoristossa ilmakehä on ohuempi, joten se häiritsee havaintoja vähemmän. Myös siihen aikaan läntinen USA oli harvempaan asuttua, joten valosaastetta oli vähemmän. Nykyisin Los Angeles on kasvanut alueen ympäristöön heikentäen paikan sopivuutta astronomiaan.
Itse teleskoopista tehtiin monin verroin suurempi kuin mikään aikaisempi kaukoputki. Linssikaukoputket olivat kasvaneet niin suuriksi, että linssit vääristyivät oman painonsa alla. Niinpä Mt. Wilsoniin päätettiin rakentaa peilikaukoputki. Hanke oli teknologisesti niin haastava, että se kesti 11 vuotta. Kun kallis pääpeili lopulta oli valmis, sen kuljetus ylös vuorelle huonoa soratietä pitkin oli hermoja raastava projekti.
Pääpeili sijoitettiin 12-metrisen valurautaputken pohjalle, ja putkea suojaamaan rakennettiin 30-metrinen kupoli, molemmat suurimpia maailmassa.
Allan Schulman (toimittaja)
Allan Schulman (15. syyskuuta 1919 Helsinki – 12. heinäkuuta 2003 Tukholma) oli suomalainen toimittaja. Schulman oli propagandapäällikkö Morgan Schulmanin (1889–1954) ja kirjailija Tyyni Schulmanin (o.s. Krank) (1895–1956) poika. Hän kuului Schulmanin aatelissukuun.
Schulman työskenteli toimittajana ja toimituspäällikkönä eri ruotsalaisissa lehdissä ja paikallisradioasemilla Suomessa vuosina 1941–1951 ja tuottajana YLE:llä vuosina 1950–1953. Hän muutti Tukholmaan vuonna 1953 ja aloitti työt Radiotjänstillä, jossa hän toimi ensin tuottajana ja vuodesta 1958 johtavana tuottajana. Hän tuotti Sigge Fürstin isännöimää Frukostklubbenia. Vuosina 1962–1965 hän työskenteli tv-tuottajana. Seuraavina vuosina hän työskenteli Ruotsin Punaisen Ristin viestintäjohtajana. Vuosina 1967–1984 hän oli Sveriges Radiossa ja Sveriges Televisionissa tuottamassa muun muassa ohjelmia Kvitt eller dubbelt ja Hylands hörna.
Schulmanilla oli rooli Jan Troellin vuonna 1982 ohjaamassa elokuvassa Kotkan lento. Hän oli juutalaisen Menorah-aikakauslehden päätoimittaja.
Schulman oli naimisissa toimittaja Eva Schulmanin (o.s. Tawaststjerna) kanssa vuosina 1945–1974 ja heillä on neljä lasta, Jannecke, Leif, Micaela ja Annika (naimisissa Åslund). Vuonna 1974 hän meni naimisiin toimittaja Lisette Schulmanin (o.s. Stolpe) kanssa ja heillä on kolme lasta, Niklas, Alex ja Calle.
Malin Kivelä
Malin Kivelä (s. 1974 Helsinki) on suomenruotsalainen kirjailija ja dramaturgi. Hän on kirjoittanut sekä aikuisille että lapsille.
Kivelä on opiskellut journalistiikkaa Svenska social- och kommunalhögskolanissa ja näyttelemistä Manchester Metropolitan Universityssä. Hän on käynyt kirjailijakoulutuksen Åbo Akademissa 2000–2002 ja opiskellut ohjausta ja dramaturgiaa Teatterikorkeakoulussa. Kivelä on toiminut kolumnistina Ny Tid -lehdessä ja ollut yksi Kontur-kulttuurilehden päätoimittajista. Hän on kirjoittanut näytelmiä Radioteatterille, Teatteri Taiminelle, Teatteri Venukselle ja Skunkteaternille.
Kivelä on saanut Svenska Ylen kirjallisuuspalkinnon vuosina 2013 ja 2019. Vuonna 2018 hänelle myönnettiin Ruotsin akatemian Ole och Ann-Marie Söderströms -palkinto. Kivelän romaani Sydän (alkuteos Hjärtat, 2019) oli Runeberg-palkintoehdokkaana 2020. Vuonna 2021 Kivelän ja tanskalaisen Martin Glaz Serupin teos Om du möter en björn (suom. Jos kohtaat karhun) oli lasten- ja nuortenkirjallisuuden August-palkintoehdokkaana. Teos oli ehdolla myös lasten- ja nuortenkirjallisuuden Finlandia-palkinnon ja Pohjoismaiden neuvoston lasten- ja nuortenkirjallisuuspalkinnon saajaksi.
Hanns-Martin-Schleyer-Halle
thumb|300px|Hanns-Martin-Schleyer-Halle. Hanns-Martin-Schleyer-Halle on saksalainen sisäurheiluareena Baden-Württembergin pääkaupungissa Stuttgartissa. Se sijaitsee Bad Cannstattin kaupunginosassa, noin 200 metrin päässä Gottlieb-Daimler-Stadionista. Hanns Martin Schleyerin mukaan nimetty areena avattiin 14. syyskuuta 1983, ja sitä nykyaikaistettiin sekä laajennettiin vuosina 2005–2006 noin 12,2 miljoonalla eurolla. Areenan katsojakapasiteetti on 15 500.
Maakuntakeskus
Maakuntakeskuksella tarkoitetaan maakunnan keskuskaupunkia. Yleensä maakuntakeskuksen vaikutusalue on sitä ympäröivä maakunta. Maakuntakeskuksen vaatimukset on maantieteellisesti määritelty. Myös valtakunnanosakeskukset toimivat oman maakuntansa maakuntakeskuksina. Suomessa jokaisella maakunnalla on yksi maakuntakeskus (poikkeuksena Kymenlaakso, jossa niitä on kaksi).
Maakuntakeskukset ovat ympäröivän alueen palvelukeskuksia ja työssäkäyntikohteita. Suomen maakuntakeskuksissa on usein muun muassa keskussairaala sekä maakunnan liiton hallintoa. thumb|right|200px|[[Keskuspaikkateoriassa asutuskeskukset koostavat hierarkian, jossa suuri asutuskeskus toimii aina kuuden pienemmän keskuksena.]]
Tutkimuksen historiaa Suomessa
Suomen aluepolitiikassa maakuntakeskuksiin ja niiden rinnalla valtakunnanosakeskuksiin liittyvän tutkimuksen ja suunnittelun voidaan nähdä historiallisesti liittyvän etenkin niin kutsuttuun hajautetun hyvinvointivaltion vaiheeseen, jolloin saksalaisen maantieteilijän Walter Christallerin luomaan keskuspaikkateoriaan perustuva ajatus keskusjärjestelmän hierakisuudesta eri tasoisine keskuksineen korostui. Eräs tämän aluepolitiikan kehitysvaiheen keskeisistä vaikuttajista suomalaisessa aluetutkimuksessa on ollut Suomen keskusverkkoa 1960–1970-luvuilla paljon tutkinut talousmaantieteilijä ja Vaasan yliopiston rehtori Mauri Palomäki.
2000-luvulla kansaisvälisyyden korostuessa on aluepolitiikan uutta vaihetta kutsuttu metropolivaltioksi. Tässä vaiheessa alueellisen kehityksen keskittyminen valtakunnallisesti vain muutamalle metropolialueelle ja mahdollisesti näiden välisille "kehityskäytäville" olisi korostunut. Näin aiempien monien maakunta- ja useiden valtakunnanosakeskusten tai seutupainotteisen kaupunkiverkon asemesta Suomessakin olisi vain muutama tai jopa vain yksi suuri metropoli kehityskäytävineen.
Suomen maakuntakeskukset
alt=|pienoiskuva|337x337px|Maakuntakeskuksia Suomessa ovat [[Suomen maakunnat|Suomen maakuntien keskukset.]]
Iocaste
Nykyisen nimensä kuu on saanut kreikkalaisesta mytologiasta.
Nguyễn Phú Trọng
Nguyễn Phú Trọng (s. 14. huhtikuuta 1944) on vietnamilainen poliitikko. Hän on toiminut maata johtavan kommunistisen puolueen pääsihteerinä vuodesta 2011 alkaen, ja Vietnamin presidenttinä vuosina 2018–2021. Hän on myös kommunistipuolueen politbyroon puheenjohtaja.
Puoluejohdossa toimiessaan Trong on pyrkinyt kitkemään korruptiota. Hän on sanonut haluavansa kehittää Vietnamista modernin teollisuusvaltion. Hän oli ensimmäinen Vietnamin puoluejohtaja, joka vieraili Yhdysvalloissa. Tämä tapahtui Barack Obaman vieraana vuonna 2015.
Tamil Eelam
thumb|Alue kartalla
Tamil Eelam on tamiliseparistien luoma nimitys alueelle, jonka he haluaisivat itsenäistyvän Sri Lankasta omaksi valtiokseen. Alueella on tamilinkielinen enemmistö, kun taas muualla Sri Lankassa enemmistön kieli on sinhala. Tamilitiikerit hallitsivat pitkään osaa alueesta, mutta nykyään koko alue on Sri Lankan hallituksen hallinnassa (katso Sri Lankan sisällissota). Alueen pinta-alaksi on arvioitu 19 509 km2 ja arvioitu väkiluku on vähän yli kolme miljoonaa.
The Third Step
The Third Step on Sailor yhtyeen vuonna 1976 valmistunut kolmas studioalbumi. Albumi julkaistiin syyskuussa. Edellisvuoden menestyksekkään Trouble albumin jälkeen tuli yhtyeelle kolmas näytön paikka. USA:n huhtikuisen promo kiertueen jälkeen oli aika tehdä entistä parempi levy. USA:ssa ollut Beverly Rodeo Hotel on inspiroinut Kajanusta tekemään mystisen kappaleen nimeltä Quay Hotel. Albumilta julkaistu single One Drink Too Many oli vuonna 1977 Länsi-Saksassa TOP 40:ssä ja oli korkeimmillaan #22, sekä myös Itävallassa 4 viikkoa listoilla, ja paras sijoitus oli #21. 1976 Sveitsissä single Stiletto Heels oli 6 viikkoa listoilla ja ollen parhaimmillaan #11 ja Länsi-Saksassa 10 viikkoa ja paras sijoitus #12. Englannissa single One Drink Too Many oli parhaimmillaan #35. Suomessa albumi menestyi parhaiten ollen neljäs ja Ruotsissa sinnitteli vain viikon verran, ja ollen parhaimmillaan #26, sekä vielä paremmin menestyen naapurimaassa Norjassa, jossa oli #11. Kaikki albumilla olevat sävellykset ja sanoitukset ovat Kajanuksen tekemiä. Julkaistu LP-levynä ja c-kasettina (EPC 81637). Albumin kansista on tehty kaksi eri versiota. Sony Music uudelleenjulkaisi albumin CD:nä 2001 (Epic 4655822].
Itämeren suojelun toimintaohjelma
Itämeren suojelun toimintaohjelma on HELCOM:in ohjelma, joka hyväksyttiin vuonna 2007. Ohjelman tavoite oli Itämeren hyvä ekologinen tila vuoteen 2021 mennessä. Toimintaohjelma asetti Itämeren rannikon valtioille alustavat enimmäismäärät typen ja fosforin päästöille. Suomen tavoitteeksi asetettiin Suomenlahteen tulevan typpikuormituksen vähentäminen 1 200 tonnilla ja fosforikuormituksen vähentäminen 150 tonnilla vuoteen 2021 mennessä sekä Saaristomeren ravinnekuormituksen vähentäminen niin, että meren tilasta tulee hyvä.
Tavoitetta ei saavutettu määräaikaan mennessä. Toimintaohjelma päivitettiin vuonna 2021. Ohjelmaa koordinoivan HELCOMin toiminta on keskeytynyt Venäjän aloitettua hyökkäyksen Ukrainaan helmikuussa 2022.
Mulkkusaaret
Mulkkusaaret ovat kolme lähekkäistä Paltamoon kuuluvaa saarta Oulujärvellä. Saaret sijaitsevat Oulujärven Paltaselällä Tevän saaren koillispuolella, noin viisi kilometriä Melalahden kylältä eteläkaakkoon ja noin yhdeksän kilometriä Kajaanin Paltaniemen kylältä pohjoiskoilliseen. Saaret muodostavat noin 500 metriä pitkän koillis-lounaissuuntaisen peräkkäisten saarten ketjun. Saarten yhteenlaskettu pinta-ala on noin viisi hehtaaria. Saaria peittää pääasiassa havumetsä, ja osa saarten rannasta on avokalliota. Eteläisimmän saaren länsirannalla on laavu.
Abdullah Öcalan
Abdullah Öcalan (s. 4. huhtikuuta 1948 Ömerli), lempinimeltään Apo (kurdia, ’setä’), on Kurdistanin työväenpuolueen (Partiya Karkerên Kurdistan, PKK) perustaja ja pitkäaikainen johtaja. Häntä on pidetty tarkastelukulmasta riippuen joko Turkin kurdien sankarina ja kurdien itsenäisyyden puolestapuhujana tai terroristijohtajana. Öcalan vangittiin vuonna 1999.
Elämä ja teot
Abdullah Öcalan syntyi talonpoikaisperheeseen vuonna 1948 Ömerlin kylässä, Şanlıurfan maakunnassa, Kaakkois-Turkissa (Koillis-Kurdistanissa).
Borneonnorsu
Borneonnorsu eroaa muista aasiannorsuista mm. pienemmän kokonsa, suurempien korvien, suorempien syöksyhampaiden, pidemmän hännän ja yleisesti pyöreämmän muotonsa puolesta.
Abdullah Öcalan
Elämä ja teot
Lukion jälkeen hän opiskeli valtiotieteitä Ankaran yliopistossa. Hän järkyttyi Turkin sisäisistä taloudellisista eroista sekä kurdien puutteellisista kulttuurillisista oikeuksista ja ryhtyi toimimaan asian hyväksi. Vuonna 1978 Öcalan perusti opiskelutoveriensa kanssa marxilais-leninistisen Kurdistanin työväenpuolueen PKK:n ja nousi puolueen johtoon. Hän on noista päivistä lähtien jatkanut tehtävässä.
1980-luvulla alkoi kurdien aseellinen 'kansannousu' Turkissa Öcalanin johdolla. Vuonna 1984 PKK aloitti Öcalanin johdolla sotilaalliset toimet Turkkia vastaan tavoitteenaan luoda itsenäinen, marxilainen Kurdistanin valtio.
Borneonnorsu
Historiallisten tietojen mukaan borneonnorsu kuitenkin polveutuu Sulun sulttaanin 1600-luvulla saarelle tuomista kesytetyistä ykslöistä, ja olisi näin eronnut joko intian- tai sumatrannorsusta korkeintaan muutamia satoja vuosia sitten. Sen alalajiasema ja suojeluarvo on siksi kiistetty.
Kuhmo-Ski
Kuhmo-Ski on Kuhmon kunnan alueella toimiva maastohiihdon ja ampumahiihdon erikoisseura. Seura on perustettu vuonna 1989. Nykyisin seurassa on noin 350 jäsentä ja se on Nuoren Suomen sinettiseura. Juho Mikkonen on yksi tunnetuista Kuhmo-Skin hiihtäjistä.
Abdullah Öcalan
Elämä ja teot
Kurdisissien vastarinta on jatkunut myöhemminkin. PKK:n toimintaan ovat kuuluneet sissi-iskut Turkin armeijaa vastaan, mutta myös iskut siviilikohteisiin. Konfliktissa on kuollut noin 40 000 ihmistä; sissejä yli 10 000, sotilaita ja poliiseja yli 30 000. Abdullah Öcalanin pidätyksen ja vangitsemisen jälkeen konflikti hiljentyi tuhansien PKK:n sissien siirryttyä Turkista Pohjois-Irakiin. Vuonna 2004 Murat Karayılanin johtama PKK:n aseellinen siipi, HPG (Kansan puolustusjoukot, ent. ARGK) julisti lopettavansa yksipuolisen tulitauon, jota se oli pitänyt yllä Öcalanin kiinnijäämisestä lähtien.
Turkin itäosat kärsivät laajalti sijoitusten ja sekä modernin elinkeinoelämän puutteesta. Öcalanin ja PKK:n kannattajat ovat talonpoikia, yliopistokoulutettuja ja työläisiä. Konfliktin ja Turkin itäosien köyhyyden seurauksena noin kaksi miljoonaa kurdia elää sekä poliittisina että taloudellisina pakolaisina Euroopassa. Myös Turkin sisällä konflikti on johtanut laajamittaiseen maansisäiseen pakolaisuuteen.
Vangitseminen
Vuonna 1999 Yhdysvaltain tiedustelupalvelu CIA ja Turkin tiedustelupalvelu kaappasivat Öcalanin Nairobista, Keniasta, jossa hän oli piilotellut Kreikan suurlähetystön suojissa. Samana vuonna Öcalan tuomittiin kuolemaan maanpetturuudesta sekä terrorismista. Turkin lakkautettua kuolemantuomion osana EU-jäsenyyspyrkimyksiään Öcalanin tuomio muutettiin elinkautiseksi vankeudeksi. Vaikka huomattava osa Turkin kurdeista ei tuekaan Öcalania ja itsenäistä kurdivaltiota, İmralın vankilasaarella asuva Öcalan on edelleen vaikuttava hahmo kurdipolitiikassa.
thumb|PKK:n kannattajia Lontoossa huhtikuussa 2003. Öcalanin asia käsiteltiin myös Euroopan ihmisoikeustuomioistuimessa, joka antoi asiassa tuomion 12. maaliskuuta 2003. Tapauksessa ratkaistiin seuraavat kysymykset:
Kouvolan Hiihtoseura
Kouvolan Hiihtoseura (KHS) on Kouvolan alueella toimiva talviurheiluun keskittynyt urheiluseura. Se on perustettu 24. marraskuuta 1924. Nykyisin seurassa on noin 300 jäsentä ja lajeina ovat maastohiihto, ampumahiihto, alppihiihto, mäkihyppy sekä yhdistetty. Tunnettuja Kouvolan Hiihtoseuran riveissä urheilleita ovat mm. maastohiihtäjät Juha Lallukka, Lauri Lepistö ja Ville Nousiainen
Vuoden isä
Sosiaali- ja terveysministeriön sivustolla palkinnon tavoitteista kerrotaan näin: "Palkinnolla halutaan vaikuttaa siihen, että aktiivinen isyys saisi enemmän jalansijaa yleisessä ajattelutavassa. Tavoitteena on vahvistaa isyyttä, tukea työn ja perheen yhteensovittamista, edistää lapsen etua sekä miesten ja naisten tasa-arvoa."
2010
Vuonna 2010 palkinto jaettiin ensi kerran useammalle isälle samana vuonna. Kolmen isän palkitsemista sosiaali- ja terveysministeri Juha Rehula perusteli sillä, että se mahdollistaa isyyden monipuolisten roolien esille tuomisen.
2011
Vuoden 2011 isä -palkinto jaettiin kolmelle aktiivisesta ja monipuolisesta isyydestä. Lisäksi peruspalveluministeri Maria Guzenina-Richardson jakoi Isyyden puolestapuhuja -kunniamaininnan isyystutkijalle, kasvatustieteen tohtori, emeritus yliopistonlehtori Jouko Huttuselle.
2012
Peruspalveluministeri Paula Risikko myönsi palkinnot kolmelle isälle:
2013
Palkinnot luovutti peruspalveluministeri Susanna Huovinen erityisistä ansioista työn ja perhe-elämän yhteensovittamisessa.
2014
Vuonna 2014 raati halusi nostaa esiin työn ja perheen yhteensovittamisen merkityksen ja työnantajien roolin isämyönteisen työpaikkakulttuurin rakentajina.
2015
Vuoden 2015 teemana olivat isien vanhempainvapaiden käytön vahvistaminen, eroisyys ja vuoroasuminen. Näiden teemojen lisäsi nostettiin esiin myös isien aktiivinen osallistuminen järjestötoimintaan ja isyyttä tukevan ryhmätoiminnan organisoiminen.
Quthing (kaupunki)
Quthing (tunnetaan myös nimellä Moyeni, tuulten kaupunki) on kaupunki Lesothossa ja samalla maan eteläisin kaupunki. Quthing on Quthingin alueen pääkaupunki. Vuoden 2016 laskennassa kaupungissa oli 27314 asukasta, joten se oli Lesothon 7. suurin kaupunki.
Kaupungin eteläpuolella alkavat Etelä-Afrikan vuoristoseudut. Quthing itse sijaitsee 1 600 metrin korkeudessa jokilaaksossa, jossa viljellään maissia ja laidunnetaan karjaa.
Quthingissä on lentokenttä.
Quthingin lähistöltä on löydetty dinosaurusten jälkiä.
Santi Duangsawang
Santi Duangsawang (, 10. tammikuuta 1968 – 4. marraskuuta 2016 Thaimaa) oli thaimaalainen laulaja. Hän oli laulaja elokuvissa "Joob Mai Wan", "Fak Jai Sai Krathong", "Thon Kham Saban".
USS Dynamic (AM-432)
USS Dynamic (runkonumero AM-432 ja MSO-432) oli Yhdysvaltain laivaston vuonna 1952 vesillelaskettu Aggressive-luokan miinanraivaaja.
Valmistus
Alus tilattiin Colberg Boat Worksiltä Stocktonista Kaliforniasta, missä köli laskettiin 31. lokakuuta 1951. Alus laskettiin vesille 17. joulukuuta 1952 kumminaan rouva R. W. Harbey ja otettiin palvelukseen 15. joulukuuta 1953 ensimmäisenä päällikkönään J. F. Butler.
Palvelus
Alus liitettiin palvelukseen otettaessa Tyynenmeren laivaston miinaosaston 9. laivueen Mine Division 91:een, jonka kotisatamana oli Long Beach. Aluksen tehtävänä oli lähinnä koulutus. Alus luokiteltiin 7. helmikuuta 1955 uudelleen avomeriraivaajaksi, jolloin sen runkonumeroksi tuli MSO-432. Alus oli Kaukoidässä vuosina 1957-1958, jona aikana se vieraili Japanissa, Koreassa ja Taiwanilla. Lisäksi alus osallistui laivastojen yhteisharjoituksiin. Alus teki vastaavan purjehduksen vuoden 1960 alkupuoliskolla.
Alus siirrettiin syyskuussa 1967 Mine Divisiona 71:een, jonka muut alukset olivat USS Engage (MSO-433), USS Impervious (MSO-449), USS Inflict (MSO-456) ja USS Fortify (MSO-446). Alus poistettiin palveluksesta 8. kesäkuuta 1971 ja myytiin Espanjalle 17. heinäkuuta osana Security Assistance Programia.
Espanjan laivasto
Espanjan laivasto otti aluksen palvelukseen nimellä Guadelete (M41). Alus luokiteltiin vuonna 1980 uudelleen PVZ-41:ksi ja poistettiin palveluksesta 15. heinäkuuta 1998.
Chungking Express
Chungking Express on vuonna 1994 ensi-iltansa saanut hongkongilainen romanttinen rikos- ja draamakomediaelokuva, jonka on ohjannut ja käsikirjoittanut Wong Kar-wai. Elokuva kertoo kahden poliisin rakkaushuolista Chungking Mansions -kompleksissa. Sen pääosia esittävät Brigitte Lin Chin-Hsia, Takeshi Kaneshiro, Tony Leung Chiu-Wai ja Faye Wong.
Sisilian kuningaskunta
Sisilian kuningaskunta oli historiallinen valtio eteläisessä Italiassa. Sen perusti normannihallitsija Roger II vuonna 1130, ja valtio oli olemassa vuoteen 1861 asti. Sisilian kuningaskunta käsitti Sisilian pääsaaren lisäksi koko Mezzogiornon (Etelä-Italia), joskin toisinaan niemimaan alueita hallittiin Sisilian saaresta erillisinä. Sisilian kuningaskunnan kruunu joutui usein ulkopuolisen monarkin, kuten Espanjan kuninkaan tai Pyhän saksalais-roomalaisen keisarikunnan keisarin haltuun. Sisilian kuningaskunnan seuraaja, Molempain Sisiliain kuningaskunta, liitettiin lopulta Italiaan valtion yhdistyessä 1861.
Normanniaika
Apulian herttuan Vilhelm II:n kuoltua vuonna 1127 Sisilian kreivi Roger II yhdisti Apulian herttuakunnan ja Sisilian kreivikunnan. Roger II asettui tukemaan vastapaavi Anacletus II:sta ja sai tältä kruunauksen Sisilian kuninkaaksi joulupäivänä 1130. Roger taisteli seuraavan vuosikymmenen kuninkuuttaan vastustavia keisaria, paavia ja sisäisiä kapinallisia vastaan, mutta sai lopulta Mignanon rauhassa vuonna 1139 vahvistuksen kuninkuudelleen varsinaiselta paavilta. Keskitetyn hallinnon luonutta Rogeria seurasi hänen poikansa Vilhelm I Paha, joka murskasi aatelisten kapinat ja sai liikanimensä heitä tukeneilta kronikoitsijoilta.
Vilhelm I:n kuollessa vuonna 1166 hänen poikansa Vilhelm II oli vielä lapsi. Vilhelm II:n sijaishallitsijakauden aikana valtakunta ajautui kaaokseen, joka lähes kaatoi hallitsijasuvun. Lopulta järjestys kuitenkin palautui ja Vilhelmin kaksi vuosikymmentä kestänyttä hallitsijakautta pidetään lähes jatkuvana rauhan ja kukoistuksen aikana. Hänen kuolemansa ilman perillistä vuonna 1189 ajoi kuitenkin valtakunnan kaaokseen. Roger II:n tyttären Constanzan nainut keisari Henrik VI valloitti kuningaskunnan ja kruunu siirtyi vuonna 1194 Hohenstaufen-suvulle. Hauteville-suvun verenperintö siirtyi kuitenkin Constanzan kautta seuraavalle hallitsijalle, keisari Fredrik II:lle.
Hohenstaufenien kausi
Myöhemmän keisarin Fredrik II:n valtaannousu lapsena Sisilian kuninkaaksi (nimellä Fredrik I) vuonna 1197 vaikutti suuresti Sisilian tulevaan historiaan. Maassa, joka oli perinteisesti monarkin keskitetysti hallitsema, aiheutti kuninkaan nuori ikä vakavan valtatyhjiön. Fredrik II:n sijaishallitsijat joutuivat sotimaan vallantavoittelija Briennen Walter III:ta ja tämän liittolaisia vastaan vuosina 1202–1207, kunnes Fredrikin asema oli turvattu.
Fredrik II rakensi lainsäädäntötyössä isoisänsä Roger II:n nk. Arianon käräjillä vuonna 1140 aloittamien lakireformien perustalle. Hänen tavoitteensa olivat nähtävillä jo Capuan käräjillä (1220), mutta saivat lopullisen muotonsa Melfin asetuksissa (tunnettu myös nimellä Liber Augustalis, 1231). Ne sisälsivät lakikokoelman, jotka tekivät Sisiliasta absoluuttisen monarkian, ensimmäisen keskitetyn valtion Euroopassa feodalismin synnyn jälkeen ja toimivat esimerkkeinä tulevalla lainsäädännölle. Liber Augustalis säilyi Sisilian lain pohjana vuoteen 1819.
Fredrik II rakennutti myös Castel del Monten ja vuonna 1224 perusti Napolin yliopiston (nykyisin Università Federico II), joka oli vuosisatoja ainoa yliopisto eteläisessä Italiassa.
Anjoun ja Aragonian kausi
Hohenstaufenin ja paavin välinen riita johti vuonna 1226 Anjoun herttuan Kaarle I:n suorittamaan Sisilian valtaukseen. Ranskalaisen hallitusvallan ja verotuksen vastustus johti vuonna 1282 Sisilian iltamessuksi kutsuttuun kapinaan, jonka yhteydessä Aragonian Pedro III valloitti Sisilian. Syttynyt Sisilian iltamessun sota kesti vuonna 1302 solmittuun Caltabellottan rauhaan. Rauha jakoi Sisilian kuningaskunnan kahtia. Sisilian saari (jota kutsuttiin ”Sisilian kuningaskunnaksi majakan takana”) siirtyi Fredrik III:lle ja niemimaan alueet (joita kutsuttiin omana aikanaan Sisilian kuningaskunnaksi, mutta jota myöhemmät historioitsijat ovat kutsuneet Napolin kuningaskunnaksi) siirtyivät Kaarle II:lle.
Lehmähaikara
Lehmähaikara (Bubulcus ibis) on haikaroiden heimoon kuuluva lintu, jonka levinneisyysalue ulottuu kaikille mantereille Etelämannerta lukuun ottamatta. Suomessa on tavattu seitsemän luonnonvaraiseksi tulkittua yksilöä. Lajin nimi tulee siitä, että se kuljeskelee lehmien jalkojen lomassa ja kyyhöttää niiden selässä ratsastaen.
Koko ja ulkonäkö
Lehmähaikara on väriltään suurimmaksi osaksi valkoinen, mutta sillä on keltainen töyhtö ja pitkät keltaiset koristehöyhenet selässä ja rinnassa. Se on selvästi pienempi kuin jalohaikara ja silkkihaikara. Jalat ovat pesimäaikana oranssit, muulloin harmaat. Nokka on keltainen ja lyhyempi kuin monilla muilla haikaroilla. Lehmähaikara on 46–56 senttiä pitkä, sen siipiväli on 88–96 senttiä ja se painaa 340–390 grammaa.
Levinneisyys
Lehmähaikara on kotoisin Afrikasta, mutta se on levinnyt Etelä-Eurooppaan, Kaakkois-Aasiaan, Australiaan sekä Keski- ja Etelä-Amerikkaan. Se on levittäytynyt voimakkaasti kaikkialla viimeisen viidenkymmenen vuoden aikana ja kolonisoinut jo eteläisen Pohjois-Amerikankin.
Ensimmäisen kerran luonnonvarainen lehmähaikara tavattiin Suomessa Eckerössä 15. toukokuuta 2002 ja toisen kerran Ylivieskassa 6. lokakuuta 2006. Lieksassa 31. heinäkuuta 1994 havaittu yksilö määritettiin coromandus-alalajin edustajaksi ja tulkittiin siten tarhakarkulaiseksi. Elokuuhun 2021 mennessä lehmähaikara oli tavattu Suomessa yhteensä seitsemän kertaa.
Elinympäristö
Lehmähaikaran elinympäristöä ovat niityt, arot, suot, kosteat laitumet ja asutut seudut. Se ei ole yhtä sidoksissa kosteikkoihin kuin muut haikarat.
Lisääntyminen
Emo munii 2–5 munaa, joita haudotaan 22–26 vrk. Yleensä lehmähaikarat kasvattavat yhden pesueen vuodessa, mutta silloin tällöin jopa kolme pesuetta.
Ravinto
Lehmähaikaroiden pääasiallista ravintoa ovat hyönteiset, mutta myös äyriäiset, nilviäiset, sammakkoeläimet, kalat, matelijat, linnut ja jyrsijät.
G-proteiini
pienoiskuva|G-proteiini G-proteiinit (guaniininukleotidia sitovat proteiinit) ovat toisiolähettikaskadeihin liittyviä proteiineja. Niiden signaalinvälitysmekanismiin kuuluu guanosiinidifosfaatin (GDP) korvaaminen guanosiinitrifosfaatilla. G-proteiinit kuuluvat GTPaaseihin.
G-proteiinit ovat kenties tärkeimpiä signaalinvälitykseen osallistuvia molekyylejä. Ne liittyvät diabetekseen, alkoholismiin, joihinkin syövän muotoihin sekä moniin muihin sairauksiin. Alfred Gilman ja Martin Rodbell saivat 1994 Nobelin lääketieteen palkinnon G-proteiinien keksimisestä ja tutkimisesta.
G-proteiinit ovat solukalvoon kiinnittyneitä trimeerejä, jotka koostuvat α-, β ja γ-osasta. G-proteiinikytkentäiset reseptorit aktivoivat G-proteiineja. G-proteiinin aktivoituessa GDP vaihtuu GTP:hen ja proteiinin alfaosa (Gα-GTP) sekä beeta-gamma-osa (Gβγ) irtoavat toisistaan sekä reseptorista. Gα-GTP ja Gβγ voivat molemmat aktivoida omia signalointiteitään.
Mash-up
Mash-up (myös mashup) on musiikkityyli, jossa yhdistetään kahden tai useamman yhtyeen tai artistin musiikkia yhdeksi kappaleeksi. Useimmiten mash-up tehdään poistamalla toisesta musiikkikappaleesta laulu pois, jonka jälkeen taustamusiikin päälle lisätään lauluraita jostakin toisesta kappaleesta. Yleensä yhdistetyissä kappaleissa säkeistöjen ja kertosäkeistöjen pituudet ovat suunnilleen samanpituisia, jolloin kappaleiden yhdistely on helpointa. Yhdisteltävät musiikkikappaleet voivat olla täysin eri musiikkigenreistä. Esimerkiksi Roy Kerr yhdisti toisiinsa Christina Aguileran hitin Genie in a Bottle ja The Strokesin Hard to Explain -kappaleen. Vaikka mash-up A Stroke of Genius tehtiin lupaa kysymättä, levy-yhtiö piti kappaleesta, ja Kerr palkattiin tekemään virallisia remixejä muun muassa Aguileran kappaleista.
Historiaa
Levy-yhtiöt eivät yleensä suhtaudu mash-upeihin suopeasti. Eräs tunnetuimmista mash-upien tekijöistä on Adrian Burton. Hän teki taiteilijanimellä Danger Mouse albumin The Grey Album, jossa yhdistettiin toisiinsa Jay-Z:n The Black Albumin lauluraita ja The Beatlesin White Albumin taustat. Burtonia ei haastettu oikeuteen teostaan, ja hän on myöhemmin toiminut Gnarls Barkleyn tuottajana.
‎Kymmenen vuotta sitten esimerkiksi klassinen reggae-rytmi yhdistettynä hiphop/r&b -lauluun saattoi olla jollain mittarilla tuore yhdistelmä. Termi "mash-up" on kuitenkin hyvin uusi. Kappaleita ovat dj:t soittaneet toistensa päälle (alkuperäinen termi "blending") jo ainakin 1970-luvun puolivälistä lähtien. Francis Grasso teki tekniikan tunnetuksi.
I Want You
I Want You / Kill City Kills on marraskuussa 1980 julkaistu suomalaisen rockyhtye Hanoi Rocksin ensimmäinen single ja julkaisu. Singlen kannessa yhtyeen nimenä on Hanoi Rocks with Andy McCoy. Hanoi Rocks solmi levytyssopimuksen Johannan Atte Blomin kanssa marraskuussa 1980, jolloin myös ”I Want You” ilmestyi. Alun perin ”I Want You / Kill City Kills”-singlen piti olla kitaristi ja lauluntekijä Andy McCoyn soolojulkaisu, mutta kun Hanoi Rocks perustettiin toisen kerran elokuussa 1980 singlestä tuli yhtyeen ensimmäinen julkaisu. Single oli ensimmäinen Michael Monroen laulama myyntiin tarkoitettu äänite.
I Want You on itse asiassa ruotsalainen hitti Jag vill ha dig, jonka McCoy vain käänsi englanniksi ja otti kappaleen omiin nimiinsä. Asia selvitettiin myöhemmin oikeudessa. Kill City Kills on McCoyn Ralf Örnin kanssa 16–17-vuotiaana tekemä kappale, joka on saanut innoituksensa Kill City -korttelista. Kill Cityssä monet punkkarit, kuten Hanoi Rocksin McCoy, Nasty Suicide ja Michael Monroe viettivät 15–17-vuotiaina aikaansa. ”Kill City Kills” on alun perin Maukka Perusjätkän albumilla Ennen kolmatta maailmansotaa oleva kappale ”Koske mua”, johon McCoy ja Örn tekivät uudet sanat ja sovituksen. Kummatkin singlen kappaleet julkaistiin vasta kolmannella studioalbumilla ja ainoalla singlekokoelmalla Self Destruction Blues, kun ensimmäinen albumi Bangkok Shocks, Saigon Shakes, Hanoi Rocks ilmestyi jo helmikuussa 1981. Singleä ei siis julkaistu markkinoimaan tulevaa albumia, vaan oli vain ensimmäinen näytepala uudesta yhtyeestä ja sen musiikista.
Levyllä soittaa rumpuja Maukka Perusjätkän ja Ralf Örnin yhtyeissä mukana ollut Keimo Hirvonen, vaikkei hän ei kuulunut Hanoi Rocksin jäsenistöön. Rumpaliksi valitulla Gyp Casinolla oli sessio ruotsalaisyhtyeen kanssa Tukholmassa, josta hän ehti käydä studiolla vasta viimeisenä nauhoituspäivinä. Singlen kannen kuvat on ottanut Kari Riipinen. Etukannessa on laulaja Michael Monroe ja takakannessa Andy McCoy. Levy äänitettiin Pitäjänmäellä uudella Photosonic-studiolla. Levyn äänitti Heikki Loukovaara.
Kappaleesta ”Kill City Kills” on huomattavasti myöhemmin julkaistu myös vaihtoehtoinen versio ”Kill City Kills (Namilo remix)” kokoelmalla 4 CD Box, JHNCD 2524, v. 2001. Kyseessä on ensimmäisen äänityspäivän lopuksi tuottaja/äänittäjän levy-yhtiötä varten tekemä raakamiksaus, "raw demo mix".
Kokoonpano
I Want You (Hanoi Rocks song)
Villinmiehen Tammakilpa
Villinmiehen Tammakilpa on ennakkomaksullinen suurkilpailu 4-vuotiaille lämminverisille tammoille ja 5-vuotiaille suomenhevostammoille. Tammakilpailut ovat Lappeenrannan raviradan jokavuotinen päätapahtuma.
Villers-Bocagen taistelu
Tausta
thumb|vasen|Naamioitu Tiger Villers-Bocagen suunnalla kesäkuussa 1944. Caenin taistelu Normandiassa oli jämähtänyt veriseen pattitilanteeseen. Brittijoukkoja komentanut Bernard Montgomery alkoi valmistella koukkausta Caenin kaupungin eri puolille. Tätä tarkoitusta varten hän varasi kaksi erityisen hyvänä pitämäänsä yksikköä, 51. Ylämaan divisioonan ja 7. panssaridivisioonan. 51. divisioona koukkaisi Caeniin vasemmalta Ornesjoen itäpuolella, kun taas 7. panssaridivisioona sai tehtäväkseen koukata oikealta Tilly-sur-Sellesin lähellä amerikkalaisen 1. divisioonan joukkojen sivustalla. Operaation pääsuunnittelija oli brittien toisen armeijakunnan komentaja kenraaliluutnantti Miles Dempsey.
Dempsey antoi 7. panssaridivisioonan komentajalle kenraalimajuri George Erskinelle käskyn työntyä Villers-Bocageen 12. kesäkuuta. Erskine luotti divisioonansa kykyyn iskeä eteenpäin, eikä kuvitellut minkään voivan estää etenemistään. Pohjois-Afrikassa taistelleet brittien panssarijoukot eivät kuitenkaan olleet vielä tottuneet paikalliseen bocage-maastoon, jota leimaisivat korkeat pensasaidat ja ympäröivästä maastosta painuneet kujat avoimen aavikon sijaan.
Taistelu
thumb|Hävitettyä kolonnaa tiellä Villers-Bocagen lähettyvillä. thumb|Tuhotunut Cromwell. Erskine oli alun perin saanut käskyn asettaa kärkeensä panssaroitu tiedusteluyksikkö 11. husaarirykmentti. Erskine asetti sen kuitenkin tämän sijaan sivustojen vartiointiin. Ilman tiedusteluyksikköä kärjessä rynnisti 22. panssariprikaati komentajanaan prikaatinkenraali William Hinde. Kohde oli Villers-Bocagen kylä Seulen laaksolla noin puolentoista kilometrin päässä Odonjoesta. Paikalla oli huomattava strateginen merkitys. Se sijaitsi noin 15-kilometriä Mont Pinçonista etelään ja 13 kilometriä Caenista itään.
Hinden kärkiyksikkö 4. County of London Yeomanry saapui Caumontin tielle kahdeksan kilometrin päässä Villers-Bocagesta illalla 12. kesäkuuta. Ne asettuivat yöksi ympyräpuolustukseen kanssaan 1. kivääriprikaatin 1. pataljoona. Aamulla 13. kesäkuuta joukot jatkoivat kohti Villers-Bocagen kylää saapuen aamulla kello kahdeksalta. Kylässä britit saivat paikallisilta asukkailta riemastuneen vastaanoton. Väkijoukko tarjosi brittien Cromwell-vaunujen miehistöille siideriä ja voita. Valtaus oli ollut jopa liian helppo. Ennen kylään saapumista ainut havainto vihollisesta oli ollut panssariauto, joka oli kadonnut ennen, kuin Cromwell-vaunut saattoivat sitä tulittaa. Hinden tuli kylää turvallisesti hallitakseen vallata vielä sen jälkeen kohde nimeltä Kukkula 213 hieman kylästä koilliseen. 4. County of London Yeomanryn päällikkö varakreivi Cranley halusi toteuttaa perusteellisen tiedustelun kevyillä Stuart-vaunuilla, koska lähialueella oli nyt nähty myös muita saksalaisia panssariautoja. Hinden mielestä tämä olisi kuitenkin ollut tarpeetonta viivyttelyä. Edellä kulki vain A-eskadroona samalla, kun Cranley lähti panssariautolla kohti Kukkula 213:ta jättäen suurimman osan vaunuistaan kylään.
Brittien Cromwellit etenivät pitkin metsäistä tietä, jolla heidän tietämättään oli väijyksissä viisi SS-joukkojen 501. raskaan panssarivaunupataljoonan Tiger-vaunua komennossaan Obersturmführer Michael Wittmann, jo tuolloin tunnettu panssariässä. Wittmannin panssarit olivat osa täydennyksiä, joita saksalaiset olivat lähettäneet tukkimaan aukkoa rintamassaan. Heitä seurasivat 2. panssaridivisioonan kärkiryhmät. Saksalaisen panssaridivisioonan saapumisesta saivat tietää brittien selustaa vartioivat husaarit. Eräs kersantti ja sotamies olivat miltei jääneet saksalaisten vangiksi tarkka-ampujaa jäljittäessään, mutta heidän oli onnistunut vuorostaan ottaa vangiksi vartijansa. Vartijan sotilaspassi osoitti hänen kuuluvan 304. panssarijalkaväkirykmenttiin. Erskin oli tietänyt divisioonan lähestymisestä Ultra-tiedustelun kautta, mutta nyt saatiin myös viite sen saapumisesta brittien eteläsivustalle.
Saksalaisten Wittmann havaitsi Cromwell-vaunujen pysähtyvän korkeapenkkaiselle tieosuudelle, jossa osa vaunujen miehistöistä nousi vaunuistaan. Odottamatta muita vaunujaan Wittmann ajoi ulos metsästä, käänsi tykkinsä tien suuntaisesti ja avasi tulen. Cromwellit tuhoutuivat yksi toisensa jälkeen. Tiger-vaunuun verrattuna ne oli heikosti aseistettu ja panssaroitu. A-eskadroonalle tuhoja aiheutettuaan Wittmann jatkoi alas kohti Villers-Bocagen kylää. Jyrättyään tieltä Bren-kuljetusvaunun Tiger rullasi pitkin kylän pääkatua tuhoten 4. County of London Yeomanryn esikunnan vaunut iskien edelleen B-eskadroonaan. Brittien vaunumiehistöt eivät usein vastanneet ollenkaan, koska niiden miehistöt olivat poistuneet vaunuistaan. Kun takaisin tulitettiin, eivät 75 mm tykit tehneet juurikaan vaikutusta edes täysosumilla. Kylään iskettyään Wittmann palasi kohti Kukkula 213:ta.
Iltapäivällä 13. kesäkuuta Wittmann eteni jälleen Villers-Bocageen. Tällä kertaa hänellä oli mukanaan myös 2. panssaridivisioonan kärkijoukkoja. Hyökkäys onnistuttiin torjumaan. Tällä kertaa britit olivat valmiita iskuun panssarintorjuntatykkeineen. Erskine teki kuitenkin päätöksen 22. panssariprikaati poisvetämisestä sen vahvistamisen sijaan. Hän uskoi 2. panssaridivisioonan uhkaavan omaa eteläsivustaansa. Joukkojen vetäytymistä suojattiin raskaalla tykistökeskityksellä ja Hinden johdolla 22. panssariprikaati otti puolustusasemat Kukkula 174:tä Tracy-Vicafen ja Amaye-sur-Sellersin väliltä. Saksalainen 2. panssaridivisioona ahdisteli brittejä kykynsä mukaan ja 14. kesäkuuta Erskine päätti, että brittiläisen 7. panssaridivisioonan olisi vetäydyttävä edelleen Caumontiin saakka. Vetäytymistä tuettiin nyt myös amerikkalaisella tykistöllä ja illalla RAF:n pommikoneet tuhosivat Villers-Bocagen kylän maan tasalle.
Seuraukset
thumb|Villers-Bocagen ilmapommituksia kesäkuun lopulla 1944. Villers-Bocage oli ollut brittiläinen fiasko. Caenin pattitilanteen murtamisessa oli epäonnistuttu. 7. panssaridivisioonan ja yleisemminkin brittien panssarijoukkojen taistelutahto kärsi huomattavan kolauksen. Dempsey oli Erskinen ja 7. panssaridivisioonan suorituksesta raivoissaan. 11. husaarirykmenttiä oli ennen taistelua kuvailtu brittien panssaroiduista tiedusteluyksiköistä kaikkein kuuluisammaksi. Toisaalta 22. panssariprikaatin sanottiin päässeen "liian helpolla" Italian taistelujen aikana.
Saksalaisen väijytyksen onnistumiseen vaikutti etenkin tiedustelun puute, mutta levottomuutta herätti myös Cromwell-vaunujen täysi kyvyttömyys tuhota Tiger-vaunuja edes suorasuuntausetäisyydeltä. Vaunujen suorituskyvystä oli valitettu jo ennen Villers-Bocagen taistelua, mutta Montgomery oli hyssytellyt heikkouksia todeten, että ei halunnut panssarivoimissaan kehittyvän "Tiger- tai Panther-kompleksia".
Villers-Bocage tuhoutui lähes täysin taistelua seuranneissa ilmapommituksissa. Monet sen asukkaista saivat joko surmansa, haavoittuivat tai jäivät kodittomaksi.
Arjen Anthony Lucassen
Arjen Anthony Lucassen (s. 3. huhtikuuta 1960 Hilversum, Alankomaat) on alankomaalainen säveltäjä, laulaja ja muusikko. Hän oli 1980-luvulla heavy metal -yhtyeiden Bodine ja Vengeance kitaristina, mutta niiden hajoamisen jälkeen hän alkoi tehdä itse progressiivisempaa musiikkia ensin Ayreon-projektina, ja myöhemmin myös Star One-, Ambeon- ja Stream of Passion -yhtyeiden muodossa. Lucassen on myös vieraillut lukuisilla muiden artistien levyillä.
Gauloises
thumb|Kuuluisa sininen pakkaus vuodelta 1960. thumb|Kartonkipakkaus Gauloises-savukkeita. Gauloises on ranskalainen savukemerkki. Sitä valmistaa nykyään Imperial Tobaccon omistama ranskalais-espanjalainen Altadis. Savuketta ei viime aikoina valmistettu Ranskassa. Sen tuotanto lopetetaan kevään 2014 tiedotteen mukaan kokonaan.
Gauloises-brändi yhdistettiin aikoinaan taiteilijoihin ja ajattelijoihin, muun muassa Pablo Picassoon ja Jean-Paul Sartreen. Kirjallisuudessa Gauloisesia poltti muun muassa Ian Flemingin James Bond. Brändi liitettiin vahvasti romanttiseen Ranskaan, mikä lisäsi sen suosiota kirjoittajien ja taiteilijoiden keskuudessa.
Gauloises oli myös Formula 1 -tallin Prost Grand Prix pääsponsori vuosina 1996–2000.
Veikko Rytkönen
Veikko Rytkönen voi tarkoittaa seuraavia henkilöitä: